Document ID: /roh_data/filtered/fineweb-2-filterrobots_roh.jsonl.gz/14351

Dario Cologna resta era suenter la segund-davosa etappa a la testa dal Tour de ski. En la cursa da 15 km classic en la Val di Fiemme è Cologna vegnì quart.
Gudagnà la cursa da 15 km dad oz, sonda, cun partenza da massa ha il Casac Alexei Poltoranin avant il Russ Andrei Larkow ed il Canadais Alex Harvey. Avant la davosa etappa maina Cologna uss cun in avantatg dad 1:14 minuta sin Poltoranin e dad 1:21 minuta sin il victur da l’onn passà, il Russ Sergei Ustiugov. Cologna pudess uschia gudagnar damaun per la quarta giada la Tour de ski.
RR novitads 17:00